stanford-oval/wikipedia huggingface dataset:
קומנדו המזרח התיכון
ביבליוגרפיה

van der Bijl, Nick (2006). No. 10 Inter-Allied Commando 1942–45. Osprey Publishing. ISBN 1-84176-999-1.
Chappell, Mike (1996). Army Commandos 1940–45. Osprey Publishing. ISBN 1-85532-579-9.
Haskew, Michael E (2007). Encyclopaedia of Elite Forces in the Second World War. Pen and Sword. ISBN 978-1-84415-577-4.
Moreman, Timothy Robert (2006). British Commandos 1940–46. Osprey Publishing. ISBN 1-84176-986-X.
ערך זה הוא קצרמרבנושא צבא. אתם מוזמנים לתרום לוויקיפדיה ו.
קומנדו אייכמן

קומנדו אייכמן (בגרמנית: Sondereinsatzkommando Eichmann) היה כוח אס אס מיוחד שהגיע עם אדולף אייכמן להונגריה לקראת סוף מלחמת העולם השנייה, במרץ 1944, לשם החלת הפתרון הסופי על יהודי הונגריה (שואת יהודי הונגריה).
רקע

עוד לפני פלישת גרמניה הנאצית להונגריה במלחמת העולם השנייה, פעל משרד הפנים בהונגריה, בשם "משרד מרכזי לאומי לפיקוח על הזרים", לסילוק היהודים מהונגריה. הורחבו הקטגוריות של היהודים הזרים שמנו כ־25,000-20,000 איש, ובהם נכללו יהודים זרים וחסרי אזרחות. מדיניות זו הובילה לגירושים לגליציה. חלק מהמגורשים היו קורבנות הטבח בקמניץ-פודולסקי, שהיה הטבח ההמוני הראשון שבו נרצחו מעל 10,000 יהודים במלחמת העולם השנייה.
יחידתו של אייכמן הייתה מקושרת למשרד הראשי לביטחון הרייך וממנו הוקצו משאביה והתקבל אליה כוח אדם, אבל היא שמרה על מעמד מיוחד באס אס בשל תפקידה הישיר בגירוש יהודים למחנות ההשמדה במסגרת הפתרון הסופי.
פעילות

עם פלישת הגרמנים להונגריה במרץ 1944 הגיע אדולף אייכמן בראש צוות מיוחד של האס אס לבודפשט כדי לנהל את גירוש יהודי הונגריה למחנות ההשמדה ובעיקר לאושוויץ. המטרה הרשמית לשמה הגיעו הייתה "להוציא את יהודי הונגריה מן הפעילות הציבורית, לרכזם, ולגרשם להשמדה, למעט יחידים הכשירים לעבודה."
צוותו של אייכמן כלל בין 150 ל-200 עובדים. הבכירים שבהם היו דיטר ויסליצני, תיאודור דנקר, זיגפריד זיידל, פרנץ נובאק, אוטו הונשה ופרנץ אברומייט. סגנו של אייכמן בצוות המיוחד היה הרמן קרומיי.
במרץ 1944, כבר למחרת יום הכיבוש, ציוו אנשי קומנדו אייכמן על הקמת מועצת יהודים בבודפשט. בין מאי ליולי 1944, גירש קומנדו אייכמן כ-440,000 יהודים מכל רחבי הונגריה בעיקר למחנה ההשמדה אושוויץ. השלטונות ההונגרים שיתפו פעולה עמו במבצע זה. ב-9 באוגוסט הפסיקו ההונגרים את הגירוש, אולם אייכמן ניסה לגרש עוד אלפי יהודים מבודפשט. בתקופה זו היה פעיל במשא ומתן עם ועדת העזרה וההצלה בבודפשט, שניסתה ללא הועיל להציל חלק מיהודי הונגריה מהשמדה, בעסקה שכונתה "סחורה תמורת דם".
באוקטובר 1944 שלח קומנדו אייכמן כ-76,000 יהודים בצעדות מוות לכיוון אוסטריה, כיוון שקווי הרכבת לפולין לא פעלו יותר ופעילות תאי הגזים במחנות ההשמדה נפסקה עם התקרבות הצבא האדום.
ב-23 בדצמבר, ערב חג המולד, עם תחילת המערכה הסובייטית לשחרור בודפשט עזבו אנשי הצוות של קומנדו אייכמן את הונגריה, עם אייכמן. אייכמן עצמו עבר לאוסטריה.
הערות שוליים

↑  קינגה פרוימוביץ, גר הייתי בארץ נכרייה: המדינה ההונגרית ופליטים יהודים בהונגריה 1945-1933, בדף הקרן לחקר השואה בהונגריה באתר יד ושם
↑  Kerstin Freudiger: Die juristische Aufarbeitung von NS-Verbrechen. Tübingen 2002, p. 100. ff
↑  גטו בודפשט, באתר יד ושם
קלידסטס

| קלידסטס |
| --- | --- |
  למעלה, שלד של קלידסטס. למטה, השוואה לאדם
תקופה
קרטיקון עליון 88–70.6 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: דמויי קמטן
משפחה:: מוסזאוריים
סוג:: קלידסטס
מינים
 Clidastes propython  Clidastes iguanavus
שם מדעי
 Clidastes ‏קופ, 1868

שחזור של קלידסטסים
קלידסטס (שם מדעי: Clidastes; מילולית: "חוליות נעולות", עב מבנה החוליות המהודקות שלו) הוא זוחל ימי קדום מתקופת הקרטיקון ממשפחת המוסזאוריים אשר חי בסוף הקרטיקון לפני 88-70.6 מיליון שנה. המאובנים שלו נמצאו בארצות הברית כשכמה שלדים התגלו בגרמניה, שוודיה, רוסיה ומקסיקו ותוארו ב-1868 בידי החוקר אדוארד קופ. מאובנים לא ברורים בירדן אולי שייכים אליו.
מאפיינים

זוחל זה היה דומה במראהו לנחש בעל סנפירים ובעל זנב ארוך. הוא הגיע לאורך 2–4 מטרים, אחד הקטנים שבמוסזאורים (אך גדול יותר מהדאלאסוזאורוס). הדגימות הגדולות ביותר הגיעו לאורך 6.2 מטר. היצור היה בעל לסת רחבה מלאה שיניים חדות שנפערה כדי לבלוע טרף גדול והוא השתמש בזנבו הרחב ובעל האונה בקצה כדי לרדוף במהירות מתפרצת אחרי טרף. במראהו הוא היה קרוב לפלייטקרפוס ואולי הם יכלו לעלות לנוח על החוף.
יצורים אלה שגשגו בים הקרטיקוני, בו הם צדו דגים שונים, סילוניות גדולות וזוחלי ים אחרים. בתורו הוא נטרף בידי כרישים וזוחלי ים אחרים לרבות מוסזאורים אחרים כמו המוסזאורוס.
בתרבות

זוחל ימי זה הופיע במשחק פארק היורה 3: בניית פארק.
קדם-זימאים

| קדם זימיים |
| --- | --- |
 עגלול (סוג)
מיון מדעי
ממלכה:: בעלי חיים
מערכה:: רכיכות
מחלקה:: חלזונות
תת־מחלקה:: קדם-זימיים
שם מדעי
 Prosobranchia ‏1848
קונכייה של קדם-זימי מהסוג Harpa
קונכייה של עגלול.
קדם-זימאים או קדם-זימיים (שם מדעי: Prosobranchia) היא קבוצה במחלקת החלזונות שבעבר סווגה כתת-מחלקה. כוללת את רוב האורגניזמים המכונים 'חלזונות הים'. פירוש שמה הוא 'בעלי זימים הקבועים בקדמת הגוף'.
תיאור כללי

קבוצה זו כוללת את עיקר החלזונות החיים בבית גידול מימי, וכוללת עם זאת מספר מינים החיים ביבשה. מרבית המינים חיים במקווי מים מלוחים כגון ימים ואוקיינוסים.
המאפיין הפיזיולוגי של הקדם-זימאים הוא מיקום הזימים, חלל-הגלימה ופי הטבעת בחזית הלב. מרבית המינים הם חד-זוויגים. רוב המינים של משפחה זו הם בעלי קונכייה חיצונית וקשיחה.
זאת בהשוואה לתת-מחלקת אחור-זימאים, הכוללת את חשופיות הים, בהם הזימים קבועים בחלקו האחורי של הגוף, ולרוב הקונכייה היא פנימית ורכה.
היבטים סיסטמטיים

על פי החלוקה הסיסטמטית העדכנית, תת-מחלקה זו פוצלה, שכן הוכח שהיא פוליפילטית – כלומר, מוצאה אינו אחיד. הטקסונים שנכללו בה מופיעים כיום תחת הסדרות Archaeogastropoda (חלזונות קדומים), Mesogastropoda (חלזונות ביניים) ו-Neogastropoda (חלזונות חדשים). סדרות אלו נכללות בענף חלזונות עילאיים אף על פי כן, ברוב המקורות הכתובים מופיעה תת-מחלקה על-פי החלוקה הישנה.
משפחות מייצגות

צלחיתיים – משפחה שמיניה אופייניים לאזור הכרית. היא כוללת את הסוג צלחית.
חופיתיים – משפחה שמיניה אופייניים לאזור הכרית, ומסוגלים להתקיים גם במקומות יבשים באופן יחסי. המינים חופית חוורת וחופית מנוקדת מאפיינים את טבלת הגידוד של חופי הים התיכון.
מגדלוניים – משפחה בה חלזונות דמויי-מגדל, צורה חיצונית בולטת לעין שהיא תוצאה של קונכייה בעלת יותר מ-10 פיתולים, שפתחה קטן יחסית לאורכה.
סטרומבוסיים – במשפחה זו חלזונות בעלי קונכייה עם שפה חיצונית רחבה. לרוב מיני משפחה זו הם שוכני קרקע בתחום התת-כרית.
מקדחיים – משפחת חלזונות שצורת קונכייתם היא כשל קונוס מוארך.
עגלוליים – משפחת חלזונות עם קונכייה מגדלית-כדורית וסוגר גירני החיים ביבשה. כוללים בין השאר את הסוגים עגלול ואנולריה.
ציפורי נוצה (סרט, 1931)

| --- | --- |

 בימוי:  ברט ג'ילט
 הופק בידי:  וולט דיסני
 מוזיקה:  ברט לואיס
 אנימטור:  דייוויד הנד
 מדינה:  ארצות הברית ארצות הברית
 חברת הפקה:  אולפני וולט דיסני
 חברה מפיצה:  סרטי קולומביה
 הקרנת בכורה:  10 בפברואר 1931
 משך הקרנה:  8:00 דקות
 שפת הסרט:  אנגלית
 סוגה:  סרט מצויר 
 סרט קודם:  פאן שובב
 סרט הבא:  מנגינות אמא אווזה
 דף הסרט ב־IMDb
 
ציפורי נוצה (באנגלית: Birds of a Feather) הוא סרט הנפשה קצר אמריקאי, ה-16 בסדרת הסרטים "סימפוניות טיפשיות". הסרט בוים על ידי ברט ג'ילט.
עלילה

ברבורים שוחים, טווס מציג את נוצותיו בשחור-לבן מפואר, ברווז חולף צוחק, ציפורי שיר מגוונות מצייצות, נקר רודף אחרי זחל ומקהלת ינשופים קורנת. תרנגולת רודפת אחרי תולעים תוך שהיא מתעלמת מהגזע שלה עד שנץ מסתובב. כאשר הנץ לוכד אפרוח, העורבים יוצרים טייסת תקיפה.
מדבבים

פלורנס גיל: תרנגולת ומגוון צווחים ושריקות.
פורב פולן: שריקות ציפורים.
הקצבים (כולל מיי קוסטל ובוני פו): יונקי דבש וינשופים האחיות ברוק.
עיבוד קומיקס

רצועת הקומיקס של סימפוניות טיפשיות יום ראשון הרצה עיבוד בן שלושה חודשים של ציפורי נוצה מ-11 במרץ עד 17 ביוני 1934.
ביקורת

וראייטי (15 באפריל 1931): "הנושא הזה סובל מדמיון רב מדי לסרטי הנפשה קודמים של סדרה זו ואחרים... החולשה הזו הופכת אותו לחומר מילוי עבור תוכניות הביניים ונקודות פחותות בלבד. זו תערובת של תנועות קצביות של עופות שונים."
מדיה ביתית

הסרט הקצר הופץ ב-4 בדצמבר 2001, באוצרות וולט דיסני: סימפונית טיפשיות - קלאסיקות האנימציה המוזיקליות ההיסטוריות.
הערות שוליים

↑  "Talking Shorts". Variety: 20. 15 באפריל 1931. נבדק ב-23 בפברואר 2020. {{cite journal}}:  (עזרה)
↑  "Silly Symphonies: The Historic Musical Animated Classics DVD Review". DVD Dizzy. נבדק ב-20 בפברואר 2021. {{cite web}}:  (עזרה)
קומלינאים

| קומלינאים |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: חד פסיגיים
סדרה:: קומלינאים
שם מדעי
 Commelinales ‏ברכטולד ופרסל, 1820
קומלינאים (שם מדעי: Commelinales) היא סדרה של צמחים עשבוניים בעלי פרחים, ממחלקת החד פסיגיים. מאפיין בולט של המשפחה הוא גבעול חלש יחסית ובעל פרקים בולטים.
משפחות

מכילה מספר מצומצם של משפחות, על פי שיטת המיון של APG II מ-2003:
קומליניים, הגדולה מביניהן עם כ-650 מינים;
כף הקנגורו (Haemodoraceae) עם 75 מינים, רובם בחצי כדור הארץ הדרומי;
פונטדריים (Pontederiaceae) עם תריסר מינים, כולל יקינתון המים (ידוע גם בשם איכהורניה עבת רגל);
Philydraceae עם חמישה מינים;
Hanguanaceae עם שני מינים באסיה.
קדריה

ערך זה עוסק באל-קאדריה (אסכולה). אם התכוונתם לכת הצופית, ראו .
הקַדַריה (בערבית: قدرية, "בעלי היכולת [להחליט]") היא שם כולל למספר אסכולות תאולוגיות קדומות באסלאם אשר שללו את האמונה בגורל קדום קבוע מראש וגרסו כי לכל אדם נתון חופש הבחירה. הכינוי "קדריה" ניתן להם בעיקר על ידי מתנגדיהם.
אחד הראשונים המזוהים עם תחילת המחשבה הקדרית הוא מַעְבַּד אל-גֻ'הַנִי (מת ב-699 לספירה), אשר הוקע ככופר ונצלב במצוות הח'ליף האומיי עבד אל-מלכ. תלמידו ע'ילאן א-דמשקי פיתח את העקרונות המנחים את התפיסה הדוגלת בחופש הבחירה, וגם הוא הוצא להורג בגלל דעותיו. במישור הפוליטי, אלה הדוגלים בקדריה התנגדו לקביעת האומיים כי הם שולטים בחסד אלוהי (תפישה שהתבטאה בהכרזתם כי הם ח'ליפת אללה - נציגי אללה עלי אדמות). במחצית המאה השמינית לספירה תמכו אנשי הקדריה בעקרונות שעמדו ביסוד המהפכה העבאסית. אחדים ממורי הקדריה טענו במאות הבאות כי היא נוסדה דווקא על ידי חסן אלבסרי, דמות אגדית למחצה ששמה שימש אב רוחני לזרמים רבים אחרים באסלאם ובהם הצופים והמסתגפים (הזֻהאד).
באסלאם השיעי משמש המונח "קדריה" לייצוג קבוצת מאמינים שטענו שכל מעשיהם הרעים נכפו עליהם בידי רצונו של האל.
הערות שוליים

↑  J. van Ess, "Ḳadariyya," Encyclopaedia of Islam, Second Edition, online edition.
↑  S. Judd, "The early Qadariyya", in S. Schmidtke, The Oxford Handbook of Islamic Theology, Oxford University Press, 2016, pp. 46-47.
↑  Judd, "The early Qadariyya",pp. 48-49.
ערך זה הוא קצרמרבנושא אסלאם. אתם מוזמנים לתרום לוויקיפדיה ו.
קומונת רלהיין

קומונת רַלַהִיין (באנגלית: Ralahine) הייתה חברה שיתופית שהתקיימה בין השנים 1831–1833 באחוזה של ג'ון ונדלויר (John Vandeleur) ברלהיין שבמחוז קלייר, באירלנד.
היסטוריה > סופה של הקומונה

הקומונה התפרקה רק שנתיים לאחר הקמתה, ב-23 בנובמבר 1833. על אף הכללים שקבע ונדלוק לקומונה - שמר על סגנון חייו הפרוע, והרגלי ההימורים שלו הביאו לחיסול הניסוי החברתי. הוא איבד את כל רכושו בהימורים, ולאחר שניסה להונות את הבנק על מנת להלוות כספים גם נרדף על ידי החוק ונאלץ לברוח מהארץ. חברי הקומונה היו חסרי אונים מפני נישולם, ונתברר להם כי החוזה שכרתו מול ונדלויר חסר כל ערך משפטי. חברי הקומונה נפגשו בפעם האחרונה ב-23 בנובמבר 1833 ונסחו הצהרה על פיה 'חוו שביעות רצון, שלווה ואושר במשך שנתיים, בהתאם לסידורים שהוצגו על ידי מר ונדלויר ומר קרייג', וכי אינם נוטרים להם אשמה על כך שההתאגדות מגיעה לסיומה. קרייג היה מריר על סיום הניסוי וחש אחריות אישית כלפי חברי הקומונה שנותרו עם 'תווי עבודה' חסרי ערך כלכלי בידיהם, והחליף אותם בכסף אמיתי על חשבונו האישי - 25 לירות שטרלינג. מקובל לספר כי ונדלויר סיים את חייו בתור נהג רכבת בארצות הברית. קרייג חזר לאנגליה והמשיך לפעול בתנועה הקואופרטיבית. איכרי הקבוצה התפזרו וחזרו אל אופן חיים שלפני הקומונה.
השפעה

על אף זמן קיומה הקצר, נחשבת רלהיין לאחד הניסיונות המוצלחים בהגשמת רעיונותיו החברתיים של אוון. בעלי אדמות נוספים באירלנד ניסו ליישם חלק מהרפורמות שלה במטרה לצמצם את סבלם של האיכרים וכן את הפוטנציאל שיתקוממו. יש המעריכים כי ייתכן והייתה ממשיכה לפעול לולא הביא עליה ונדלויר את סופה. מנגד, כ-15 שנים לאחר התפרקותה עברה אירלנד טלטלה חריפה בעקבות משבר רעב תפוחי האדמה הגדול, שקשה להעריך כיצד הייתה צולחת.
בניגוד לרעיונותיו המקוריים של אוון שדיבר על קומונות גדולות יחסית בנות מאות חברים, ייתכן ודווקא גודלה הצנוע של הקבוצה אפשר את חיזוק מרקמה החברתי והמוסדות הדמוקרטיים שיצרה. גם העובדה שבניגוד למשל לניסיון האווניאני בניו הרמוני, הגיעו חברי הקבוצה מרקע חברתי דומה. מרבית העדויות שנותרו מהקומונה ועליה, מתבססות על מסמכים ודברים שכתבו ונדלויר וקרייג, וכן על התרשמותם של מבקרים מהמעמד הגבוה שהגיעו לבחון אותה. לא נשארו עדויות מפי תושביה עצמם שיוכלו להעיד כיצד הם חוו אותה ועד כמה התחברו לרעיונותיה. עם זאת, העובדה שצמחה לאורך השנתיים שהתקיימה, ושעשרות אנשים ביקשו להצטרף אליה - מעידה ככל הנראה כי היה באורחות חייה כוח משיכה באשר למעמד האיכרים האיריים שבסביבה. ככל הנראה הושפע כוח משיכה זה גם ממצבו הרעוע של אותו מעמד בתקופה זו, שכלל אבטלה, עוני וחוסר ביטחון עליהם הקומונה ענתה. ב-1882 פרסם קרייג דו"ח מפורט אשר פרסם את קורות הניסיון ומסקנותיו. מספר סוציאליסטים איריים הפיצו אף הם את סיפורה ועשו בו שימוש בבניית תנועת הפועלים האירית. גם בתנועת הפועלים הבינלאומית התייחסו כמה הוגים מרכזיים כקאוטסקי ולנין לניסיון. ב-1899 נזכר סיפורה בעיתונות הנארודניקית ברוסיה, והיא הוזכרה גם בכתבי פעיל הקואופרציה הגרמני פרנץ אופנהיימר.
רלהיין השפיעה בין היתר על מייסד הציונות בנימין זאב הרצל, אשר ציין בספרו אלטנוילנד כי הייתה לאחר ממקורות ההשראה לניסוח העקרונות הקואופרטיביים של 'החברה החדשה' היהודית בארץ ישראל בכלל, וההתיישבות הקואופרטיבית 'כפר חדש' בפרט. בספרו זה תיאור את השתלשלות העניינים וסיכם את ניסיונה של רלהיין כך:
"הנושים באו וימכרו את ראהאליין,  וחברי חברת החכירה גורשו,  ואי האושר הזה טבע עוד הפעם בים עוני...  אך התורה שיצאה מראהאליין לא אבדה,  לוחות נשתברו ואותיות פורחות.   זכר נשאר לה בספרי הקורות,  וכאשר הולכנו את עמנו לאדמת הורינו החביבה יסדנו אלפי כפרים כראהאליין.   איש כואנדאליר לא היה חזק ונכון כל צרכו.   לדבר הזה דרוש היה קבוץ כביר,  והקבוץ הזה הוא  –  חברתנו החדשה.   היא בעלת הנכסים,  היא נתנה לכם אדמה לעבודה,  וממנה היו תוצאות להצלחתכם" ~ תרגום נחום סוקולוב, תל אביב
ב-2003 הוקם מרכז רלהיין ללימודים אוטופיסטים באוניברסיטת לימריק במטרה להעמיק בחקר התאוריות האוטופיסטיות ואופני הגשמתן.
ראו גם

חלוצי רוצ'דייל
אלטנוילנד
לקריאה נוספת

בנימין זאב הרצל, תל אביב ספר ג' פרק ג' בתרגום נחום סוקולוב - המספר את סיפורו של כפר חדש ובתוך כך את סיפורה של רלהיין
הערות שוליים

1 2 3 4 5 6 7 8  וינסנט גאוגן, Ralahine: An Irish Owenite Community (1831–1833) (אנגלית)
↑  מובאת כאן באנגלית מתוך ספרם של Heywood & Sons
↑  theunitedirishman (אנגלית)
קני ברטרם

קני ברטרם (באנגלית: Kenny Bartram; נולד ב-23 באוגוסט 1978) הוא אופנוען פריסטייל מוטוקרוס אמריקאי. ברטרם נולד באוקלהומה וידוע בכינויו "הקאובוי". לפני שהוא עבר לפריסטייל, ברטרם זכה פעמים רבות באליפות אוקלהומה במוטוקרוס. ברטרם היה חבר ב"קרקס נייטרו" וב"שדי קראסטי".
השגים

2001 - ברטרם זכה במדליית זהב של X Games במקצה ה-Big Air
2002 - ברטרם זכה במקום ראשון בתחרות WFA Cleveland, OH בפריסטייל
קפיטול לטין

| --- | --- |

 נתונים כלליים
 סוג:  חברת תקליטים
 תקופת הפעילות:  1989 (כ-EMI לטין) 2009 (קפיטול לטין) – הווה
 חברת אם:  יוניברסל מיוזיק גרופ (2012–הווה) EMI (1989–2012)
 מוצרים עיקריים:  תקליטים • תקליטורים
  
 אתר רשמי
קפיטול לטין (באנגלית: Capitol Latin) לשעבר, EMI לטין (באנגלית: EMI Latin), היא חברת תקליטים שהוקמה על ידי יוניברסל מיוזיק גרופ בשנת 1989. דרך החברה, יצאו בעיקר אלבומים ושירים בסגנון לטיני, פופ לטיני ורגאטון. היא מוזגה עם יוניברסל מיוזיק לטין אנטרטיינמנט בעקבות רכישת EMI של יוניברסל מיוזיק גרופ.
המיקום הראשי של החברה נמצא בלוס אנג'לס, ארצות הברית.
רקע והיסטוריה

בשנת 1989, חוסה בהר, לשעבר מנכ"ל CBS דיסקוס, החתים את סלינה ב-EMI לטין, כיוון שהוא חשב שגילה את "גלוריה אסטפן הבאה".
בשנת 1990, EMI לטין רכשה את קארה רקורדס, שבסיסה בסן אנטוניו, טקסס וזאת, כדי לנצל את הפופולריות של מוזיקת הטחאנו. זמרים פופולריים לטיניים מ-EMI המקושרים לרשתות EMI טלוויסה מיוזיק וטלוויסה כללו את טליה, RBD ומריה דניאלה אי סו סונידו לאסר. בחברה הוחתמו גם אמני רגאטון כמו די ג'יי פלקס וטיטו אל במבינו.
בשנת 2009, EMI לטין סיימה את שותפותה עם טלוויסה, ועברה ממיאמי, ללוס אנג'לס, ושמה שונה לקפיטול לטין. לאחר רכישת EMI של יוניברסל מיוזיק גרופ ב-2012, קפיטול לטין התמזגה עם יוניברסל מיוזיק לטין אנטרטיינמנט. חברת התקליטים קפיטול רקורדס היא כעת חברת בת של יוניברסל מיוזיק לטין אנטרטיינמנט וממשיכה להיות מופצת בידי יוניברסל מיוזיק גרופ.
האמנים החתומים בסוני מיוזיק לטין

| 0 | 1 | 2 |
| --- | --- | --- |

טליה (מימין) ופאולינה רוביו (משמאל), שתיים מהאמניות הלטיניות הנמכרות  ביותר בכל הזמנים, החתומות בקפיטול לטין.
להלן חלק מהאמנים החתומים (או שהוחמתו בעבר) בקפיטול לטין:
| --- | --- |
 א.ב. קינטנייה  אלחנדרה גוזמן  ארסלי ארמבולה  בלינדה  קרלוס פאנס  צ'ארלי גרסיה  כריסטיאן צ'אווס  דדי יאנקי:  אייזה גונזלס  ג'יי באלווין  טיני  פאולינה רוביו  פלאסידו דומינגו  RBD  סלינה  טליה
הערות שוליים

1 2 3 4 5  Billboard.biz Q&A: Diana Rodriguez, Senior VP of Capitol Latin | Billboard, web.archive.org, ‏2014-10-05
↑  Capitol Records Latin, Universal Music Latino, ‏2019-09-11 (באנגלית)
↑  Nielsen Business Media Inc, Billboard, Nielsen Business Media, Inc., 1999-04-24. (באנגלית)
↑  EMI Televisa President Exits | Billboard, web.archive.org, ‏2014-10-05
↑  Universal Music Latin Entertainment Announces Key Senior Appointments in Mexico, Latin America | Billboard, web.archive.org, ‏2014-08-25
↑  David Alvarado Named VP of Entertainment Publicity for Telemundo | Billboard, web.archive.org, ‏2014-10-05
| --- | --- |
בקרת זהויות :  MusicBrainz: 68460e79-53a2-4380-84c5-2d870a4465c8
קומלושקה

| --- | --- |
סמל קומלושקהסמל קומלושקה

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת שארושפטק
 שטח:  29.87 קמ"ר
 אוכלוסייה:  ‏
  ‑ בכפר:  220 (1 בינואר 2024)
 קואורדינטות:  48°20′21″N 21°27′45″E﻿ / ﻿48.339280555556°N 21.46255°E﻿ / 48.339280555556; 21.46255 
 אזור זמן:  UTC +1
 https://www.komloska.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קומלושקה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קומלושקה  he tabBackground:;tabBorder:#aaa;defaultTab:0;
 
קומלושקה (בהונגרית: Komlóska) הוא כפר זעיר במחוז בורשוד-אבאוי-זמפלן שבצפון מזרח הונגריה. אוכלוסיית קומלושקה קטנה משמעותית מ-426 תושבים בשנת 1990 עד 219 תושבים בשנת 2018 (ירידה של כ-48%).
בקומלושקה חיו מעט יהודים.
| שנה | כמות יהודים | כלל האוכלוסייה |
| --- | --- | --- |
| 1840 | 16 |  |
| 1880 | 16 | 526 |
| 1910 | 5 |  |
| 1920 | 3 |  |
| 1930 | 4 |  |
| 1941 | 2 | 964 |
קני גבריאל

| --- | --- |

קני גבריאל במדי מכבי אשדוד
 לידה:  3 ביולי 1989 (בן 35) שארלוט (קרוליינה הצפונית) שבארצות הברית
 עמדה:  פאוור פורוורד
 גובה:  2.05 מטר
 מכללה:  פאריס ג'וניור קולג' (2008) אוניברסיטת אובורן (2009–2012)
 קבוצות כשחקן
 2012–2013 2013–2014 2014–2015  2017–2018   2018–:  מכבי אשדוד אגו רת'ימנו פינאר קרשיאקה פנאתינייקוס טורק טלקום
קני בנארד גבריאל (באנגלית: Kenny Benard Gabriel; נולד ב-3 ביולי 1989 בשארלוט שבקרוליינה הצפונית) הוא כדורסלן אמריקאי המשחק בעמדת הפאוור פורוורד בטורק טלקום. גובהו הוא 2.05.
גבריאל החל את קריירת המשחק שלו בכדורסל המכללות בפאריס ג'וניור קולג' בה שיחק עונה אחת ומשם עבר לשחק שלוש שנים באוניברסיטת אובורן החל משנת 2009. בעונתו האחרונה שם תרם גבריאל 11.6 נקודות ו-5.7 ריבאונדים ב-27 דקות משחק. בעונתו האחרונה (2012) השתתף בתחרות ההטבעות של אליפות המכללות בכדורסל, וזכה במקום השני.
לאחר שניסה את מזלו בדראפט ה-NBA ובליגת הקיץ במדי הסקרמנטו קינגס, חתם גבריאל על חוזה עם מכבי אשדוד, בחודש אוגוסט 2012 לפני תחילת המשחקים של עונת 2012/13. באמצע חודש נובמבר עזב את הקבוצה בעקבות ההסלמה במצב הביטחוני במהלך מבצע עמוד ענן.
הערות שוליים

↑  ΓΚΑΜΠΡΙΕΛ Κένι | HEIGHT 2.05.
↑  GABRIEL KENNY | Height 2.05.
↑  Kenny Gabriel Height: 6’9″ Weight: 218 lbs.
קפיטול וירג'יניה (ויליאמסבורג)

| --- | --- |

 מידע כללי
 סוג:  מבנה ממשל 
 מיקום:  וירג'יניה 
 מדינה:  ארצות הברית 
 הקמה ובנייה
 תקופת הבנייה:  ?–1705
 תאריך פתיחה רשמי:  1705 
 סגנון אדריכלי:  אדריכלות התחייה הקולוניאלית 
 קואורדינטות:  37°16′17″N 76°41′36″W﻿ / ﻿37.2713°N 76.6933°W﻿ / 37.2713; -76.6933
 he
 
מבנה הקפיטול המשוחזר 1941
בניין הקפיטול בויליאמסבורג שבמדינת וירג'יניה הוא מבנה הקפיטול (מבנה הממשל הנבחר) הראשון שנבנה באמריקה. בניית המבנה הושלמה ב-1705 והוא נמצא בלב אתר השחזור של ויליאמסבורג הקולוניאלית.
היסטוריה

המבנה הושלם בשנת 1705 והחל לפעול כמשכנו של בית שועי וירג'יניה. המבנה ניזוק בשריפה בשנת 1747 אולם שוקם. מבנה הקפיטול, ומבנה בית המושל היוו המרכז הפוליטי והחברתי של וירג'יניה במשך מרבית המאה ה-18, ועד מעבר הבירה לריצ'מונד. במהלך המהפכה האמריקנית נכבשה העיר על ידי הכוחות הבריטים, אשר מיקמו במבנה את מפקדתם. לאחר כניעתו של לורד קורנווליס ונסיגת הבריטיים נותר המבנה ריק, ומצבו הידרדר.
שחזור המבנה

בראשית המאה ה-20 החל פרויקט שיקום ויליאמסבורג ביוזמתו של הכומר ד"ר גודווין, ובמימון ג'ון ד. רוקפלר. במסגרת פרויקט זה שוקם המבנה, וכן בית המושל הסמוך ומבנים נוספים, והפך להיות מרכז אתר השחזור של ויליאמסבורג הקולוניאלית.
ראו גם

קפיטול מדינת וירג'יניה
מבנה הקפיטול
קני גארט

| --- | --- |

 לידה:  9 באוקטובר 1960 (בן 63) דטרויט, ארצות הברית 
 מוקד פעילות:  ארצות הברית 
 תקופת הפעילות:  מ-1978 
 מקום לימודים:  האוניברסיטה של מרכז אוקלהומה, Mackenzie High School 
 סוגה:  ג'אז, ג'אז פיוזן 
 כלי נגינה:  סקסופון, חליל צד, סקסופון אלט 
 חברת תקליטים:  אטלנטיק רקורדס, Nonesuch Records, האחים וורנר רקורדס, בלפון רקורדס, Mack Avenue Records 
 פרסים והוקרה:  אמני הג'אז של NEA (2023) 
 www.kennygarrett.com
 
קֶנִי גָארֶט (באנגלית: Kenny Garrett; נולד ב-9 באוקטובר 1960) הוא סקסופוניסט אמריקאי.
חייו

נולד בדטרויט ב-1960 לאב סקסופוניסט ג'אז ולאם חובבת רית'ם אנד בלוז, והחל לנגן בסקסופון אלט בגיל 10. הוא ניגן בדטרויט עם התזמורת של מרסר אלינגטון (בנו של דיוק אלינגטון), ונשאר עם התזמורת למשך שלוש שנים. ב-1980 עבר לניו יורק, שם ניגן בין היתר עם מיילס דייוויס, פרדי האברד וארט בלייקי. מאוחר יותר החל בקריירת סולו, שהתרכזה בעיקר בפוסט-בופ, עם ניסויים בפיוז'ן ובשילוב ג'אז והיפ הופ.
אחד מאלבומיו הבולטים הוא Pursuance: The Music of John Coltrane מ-1996, בו הוא מנגן מיצירותיו של ג'ון קולטריין. באלבום זה מנגן הגיטריסט הידוע פאט מת'יני.
הופיע בישראל באוגוסט 2005.
קומנדו (סרט)

| --- | --- |

כרזת הסרט בארצות הברית
 בימוי:  מרק ל. לסטר 
 הופק בידי:  ג'ואל סילבר 
 תסריט:  סטיבן E. דה סאוזה
 עריכה:  גלן פאר מארק גולדבלאט ג'ון פ' לינק
 שחקנים ראשיים:  ארנולד שוורצנגר  ראי דאון צ'ונג  וורנון וולס  דן הדייה  ג'יימס אולסון  דייוויד פאטריק קלי  אליסה מילאנו  ביל דיוק
 מוזיקה:  ג'יימס הורנר 
 צילום:  מתיו פ' לאונטי 
 מדינה:  ארצות הברית 
 חברת הפקה:  אולפני סילבר
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  ארצות הברית 4 באוקטובר 1985
 משך הקרנה:  90 דק' 
 שפת הסרט:  אנגלית 
 סוגה:  סרט פעולה, סרט מתח, סרט מלחמה 
 תקציב:  10 מיליון דולר
 הכנסות:  57.5 מיליון ‏$
 הכנסות באתר מוג'ו:   commando
 פרסים:  הועמד לפרס סאטורן על האפקטים הטובים ביותר
 דף הסרט ב־IMDb
 
קומנדו הוא סרט פעולה אמריקאי משנת 1985 שבויים בידי מארק .ל. לסטר בכיכובם של ארנולד שוורצנגר, ראי דאון צ'ונג, וורנון וולס ודן הדייה. הסרט נחשב לאחד מסרטי הפעולה המפורסמים ביותר בכל הזמנים. הסרט יצא לאקרנים ב-4 באוקטובר 1985. הסרט צולם בלוס אנג'לס, קליפורניה.
הסרט הועמד לפרס סאטורן על האפקטים, אבל בפרס זכה סרטו של ג'יימס קמרון "שובו של הנוסע השמיני" (הבמאי ששיתף פעולה עם שוורצנגר ב-1984). פסקול הסרט הולחן בידי ג'יימס הורנר. הסרט קיבל ביקורות מוצלחות והיה ללהיט מסחרי.
תקציר העלילה

ג'ון מייטריקס (ארנולד שוורצנגר) הוא לוטננט-קולונל בדימוס ששירת כלוחם ומפקד בכוח דלתא שחי חיים שלווים עם בתו ג'ני (אליסה מילאנו) עד שרודן עבר, המבקש לשוב ולשלוט ברפובליקה בה שלט בעבר (אל וורדה) חוטף את בתו כדי לגרום לו לסייע בהשתלטות על המדינה (זאת, אגב התנקשות בשליט הנוכחי). במאמץ להציל את בתו חומק מייטריקס מהמטוס שאמור היה להביאו לאל וורדה, לאחר שזה כבר המריא, ושב לרדוף אחר חוטפיה של הבת. בתום שלל קרבות עוצרי נשימה, הוא מצליח במשימתו, מחסל את חוטפי בתו, ומציל אותה  ללא פגע, ומציל את הרפובליקה.